Document ID: 32009D0624

KOMISSION PÄÄTÖS,
tehty 28 päivänä elokuuta 2009,
päätöksen 2004/211/EY muuttamisesta siltä osin kuin kyse on Brasiliaa ja Mauritiusta koskevista kohdista niiden kolmansien maiden ja kolmansien maiden alueiden luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti on sallittua
(tiedoksiannettu numerolla K(2009) 6385)
(ETA:n kannalta merkityksellinen teksti)
(2009/624/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY (1) ja erityisesti sen 12 artiklan 1 ja 4 kohdan sekä 19 artiklan johdantokappaleen ja i ja ii alakohdan,
ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (2) ja erityisesti sen 17 artiklan 3 kohdan a alakohdan,
sekä katsoo seuraavaa:
(1)
Niiden kolmansien maiden ja kolmansien maiden alueiden osien alueiden luettelosta, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin, 6 päivänä tammikuuta 2004 tehdyssä komission päätöksessä 2004/211/EY (3) säädetään luettelosta, joka käsittää kolmannet maat tai niiden osat, joista jäsenvaltiot sallivat rekisteröityjen hevosten tilapäisen maahantuonnin, rekisteröityjen hevosten takaisintuonnin tilapäisen maastaviennin jälkeen, teurastukseen tarkoitettujen hevoseläinten tuonnin, rekisteröityjen hevoseläinten sekä jalostukseen ja tuotantoon tarkoitettujen hevoseläinten tuonnin sekä siemennesteen, munasolujen ja alkioiden tuonnin.
(2)
Direktiivin 90/426/ETY 13 artiklan 1 kohdan c alakohdan ja direktiivin 92/65/ETY liitteen D II luvun A osan 2 kohdan mukaisesti hevoseläinten ja hevoseläinten siemennesteen, munasolujen ja alkioiden on oltava peräisin sellaisista kolmansista maista tai niiden osista, jotka ovat olleet vapaita räkätaudista vähintään kuuden kuukauden ajan.
(3)
Brasilia ilmoitti 5 päivänä syyskuuta 2008 Maailman eläintautijärjestölle OIE:lle vahvistaneensa räkätautitapauksen hevosessa São Paulon esikaupunkialueella São Paulon osavaltiossa. Voidakseen sallia hevoseläinten sekä niiden siemennesteen, munasolujen ja alkioiden tuonnin jatkumisen taudista vapailta Brasilian alueilta, komissio on tehnyt päätöksen 2008/804/EY (4), jossa São Paulon osavaltio poistetaan päätöksen 2004/211/EY liitteessä I olevasta Brasilian alueiden luettelosta.
(4)
Brasilialta saatujen tietojen ja takeiden perusteella ja, kun otetaan huomioon, että on kulunut vähintään kuusi kuukautta siitä, kun räkätautitapaus todettiin ja sairastunut eläin teurastettiin, São Paulon osavaltio olisi palautettava päätöksen 2004/211/EY liitteessä I olevaan Brasilian alueiden luetteloon, jotta tästä osasta Brasiliaa voidaan jälleen tuoda hevoseläimiä sekä niiden siemennestettä, munasoluja ja alkioita. Päätöksen 2004/211/EY liitettä I olisi siksi muutettava Brasilian osalta.
(5)
Mauritiukselle tehdyssä eläinlääkinnällisessä tarkastuskäynnissä tuli esiin puutteita, joiden vuoksi hevoseläinten siirrot kyseisestä valtiosta yhteisön alueelle on rajoitettava rekisteröityihin hevosiin, jotka täyttävät eläinten terveyttä koskevista vaatimuksista ja eläinlääkärintodistuksista rekisteröityjen hevosten sekä jalostukseen ja kasvatukseen tarkoitettujen hevosten tuonnissa 5 päivänä helmikuuta 1993 tehdyn komission päätöksen 93/197/ETY (5) liitteen II E kohdassa asetetut eläinten terveyttä koskevat vaatimukset. Vaatimuksiin sisältyy muun muassa täysi kolmen kuukauden oleskeluaika ja kuljetusta edeltävä eristys hyväksytyssä karanteenitilassa suojeltuna tartuntaa levittäviltä hyönteisiltä, jotta vältetään taudin leviäminen yhteisön alueelle. Päätöksen 2004/211/EY liitettä I olisi siksi muutettava Mauritiuksen osalta.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 2004/211/EY liite I seuraavasti:
1.
Korvataan Brasiliaa koskeva kohta seuraavasti:
”BR
Brasilia
BR-0
Koko maa
-
-
-
-
-
-
-
-
-
BR-1
Seuraavat osavaltiot:
Rio Grande do Sul, Santa Catarina, Paraná, São Paulo, Mato Grosso do Sul, Goiás, Minas Gerais, Rio de Janeiro, Espírito Santo, Rondônia, Mato Grosso
D
X
X
X
X
X
X
X
X
X”
2.
Korvataan Mauritiusta koskeva kohta seuraavasti:
”MU
Mauritius
MU-0
Koko maa
E
-
-
X
-
-
-
-
-
-”
2 artikla
Tämä päätös on osoitettu kaikille jäsenvaltioille.
Tehty Brysselissä 28 päivänä elokuuta 2009.

Labels: 5
3
18
6